CELEX: 62008CN0169
Language: et
Date: 2008-04-21 00:00:00
Title: Kohtuasi C-169/08: Eelotsusetaotlus, mille esitas Corte costituzionale (Itaalia) 21. aprillil 2008 — Presidente del Consiglio dei Ministri versus Regione autonoma della Sardegna

5.7.2008   
            
            
               ET
            
            
               Euroopa Liidu Teataja
            
            
               C 171/24
            
         Eelotsusetaotlus, mille esitas Corte costituzionale (Itaalia) 21. aprillil 2008 — Presidente del Consiglio dei Ministri versus Regione autonoma della Sardegna
   (Kohtuasi C-169/08)
   (2008/C 171/35)
   Kohtumenetluse keel: itaalia
   Eelotsusetaotluse esitanud kohus
   Corte costituzionale
   Põhikohtuasja pooled
   
      Taotluse esitaja: Presidente del Consiglio dei Ministri
   
      Vastustaja: Regione autonoma della Sardegna
   Eelotsuse küsimused
   
               1.
            
            
               Kas EÜ artiklit 49 tuleb tõlgendada nii, et see takistab sellise õigusnormi kohaldamist nagu Sardiinia maakonna 11. mai 2006. aasta seaduse nr 4 (Erinevad sätted tulude, kulude ümberhindamise, sotsiaalpoliitika ja arengu kohta) artikkel 4, asendatud Sardiinia maakonna 29. mai 2007. aasta seaduse nr 2 (Maakonna ühe ja mitme aasta eelarve koostamise sätted — 2007. aasta eelarveseadus) artikli 3 lõikega 3, mille kohaselt turismi eesmärgil toimuva õhusõidukite maandumise maakondlikku maksu kohaldatakse üksnes ettevõtjatele, kelle maksustamise aadress ei ole Sardiinia maakonnas ja kes on selliste õhusõidukite käitajad, mida nad kasutavad isikute transpordiks „ärilise lennutegevuse” raames?
            
         
               2.
            
            
               Kas Sardiinia maakonna 2006. aasta seaduse nr 4 artikkel 4, asendatud Sardiinia maakonna 2007. aasta seaduse nr 2 artikli 3 lõikega 3, nähes ette, et turismi eesmärgil toimuva õhusõidukite maandumise maakondlikku maksu kohaldatakse vaid ettevõtjatele, kelle maksustamise aadress ei ole Sardiinia maakonnas ja kes on selliste õhusõidukite käitajad, mida nad kasutavad isikute transpordiks „ärilise lennutegevuse” raames, kehtestab — EÜ artikli 87 mõttes — riigiabi sama tegevusega tegelevatele ettevõtjatele, kelle maksustamise aadress on Sardiinia maakonnas?
            
         
               3.
            
            
               Kas EÜ artiklit 49 tuleb tõlgendada nii, et see takistab sellise õigusnormi kohaldamist nagu Sardiinia maakonna 2006. aasta seaduse nr 4 artikkel 4, asendatud Sardiinia maakonna 2007. aasta seaduse nr 2 artikli 3 lõikega 3, mille kohaselt turismi eesmärgil toimuva huvilaeva ankrusse jäämise maakondlikku maksu kohaldatakse üksnes neile huvilaeva käitajast ettevõtjatele, kelle maksustamise aadress ei ole Sardiinia maakonnas ja kelle äritegevuse moodustab selliste laevade kolmandate isikute kasutusse andmine?
            
         
               4.
            
            
               Kas Sardiinia maakonna 2006. aasta seaduse nr 4 artikkel 4, asendatud Sardiinia maakonna 2007. aasta seaduse nr 2 artikli 3 lõikega 3, nähes ette, et turismi eesmärgil toimuva huvilaeva ankrusse jäämise maakondlikku maksu kohaldatakse vaid neile huvilaeva käitajast ettevõtjatele, kelle maksustamise aadress ei ole Sardiinia maakonnas ja kelle äritegevuse moodustab selliste laevade kolmandate isikute kasutusse andmine, kehtestab — EÜ artikli 87 mõttes — riigiabi sama tegevusega tegelevatele ettevõtjatele, kelle maksustamise aadress on Sardiinia maakonnas?